Warren Gatland laat Hansen kopkrap | Netwerk24
Perlemoen ter waarde van R3 m. in Goodwood gevind
Twee verdagtes is in hegtenis geneem nadat owerhede onwettige perlemoen ter waarde van R3 miljoen by ’n huis in Edgemead in Goodwood gevind het.
Dis mos ’n Mitsu-bussie!
Dit klink of Mitsubishi die doodsklok gelui het vir sy groot Pajero.
T-klas mik na jong avonturiers
Europa se vervaardigers het snuf in die neus gekry van die nuwe gier wat jong Europeërs opgewonde maak, “mini-avonture”, met Mercedes wat ook nou ’n hap van hierdie nuwe koek wil hê.
Warren Gatland laat Hansen kopkrap
08 November 2019 15:00
Hy weet nie hoe “dit gaan werk” dat Warren Gatland die Chiefs in die Superrugby-reeks gaan brei en dan in 2021 die Britse en Ierse Leeus gaan afrig nie, sê Steve Hansen, voormalige afrigter van die All Blacks.
Die 60-jarige Hansen se termyn as afrigter van Nieu-Seeland het met die afgelope Wêreldbeker-toernooi tot ’n einde gekom, terwyl Gatland ná 12 jaar as breier van Wallis die leisels neergelê het.
Steve Hansen (links) en Warren Gatland in gesprek in 2017 toe die Britse en Ierse Leeus onder Gatland se afrigting in Nieu-Seeland getoer het. Foto: Getty Images
Gatland (56), ook ’n Nieu-Seelander van geboorte, het na sy geboorteland teruggekeer om die Chiefs vir die volgende vier jaar af te rig. Deel van sy ooreenkoms is dat hy in 2021 ’n jaar se sabbatsverlof by die Chiefs kry om die Leeus te brei wat dan na Suid-Afrika toer.
“Met hom (Gatland) terug in Nieu-Seeland is ek eerlik dat ek nie seker is hoe dinge gaan werk nie. Want hy gaan die Leeus ook afrig, so daar gaan nie baie kontinuïteit met hom by die Chiefs wees nie,” sê Hansen volgens stuff.co.nz.
Want hy gaan die Leeus ook afrig, so daar gaan nie baie kontinuïteit met hom by die Chiefs wees nie.
Maar Michael Collins, uitvoerende hoof van die Chiefs, sê Gatland se sabbatsverlof sal geen impak op die span hê nie.
“Ek is regtig gemaklik met waar ons onsself bevind. Ons het wonderlike hulpafrigters, wat goeie kontinuïteit vorentoe sal verseker.”
Met Hansen se opvolger wat nog nie aangewys is nie, is daar sterk gerugte wat die ronde doen dat Gatland ’n sterk aanspraakmaker op die All Black-pos is.
Tog sê Collins hy glo nie Gatland stel in dié pos belang nie, omdat hy sy voornemens om daarvoor aansoek te doen aan hom bekend sou maak.
“Ek is doodseker hy sou (gesê het as hy in die pos belangstel). In ons onderhandelings was hy baie reguit en eerlik. Ons visie is dat al ons afrigters daarna moet streef om in ’n stadium die afrigter van die All Blacks te wees.
“Ek dink net nie met wat vir Warren voorlê dat hy dit beoog in die afsienbare toekoms nie. Maar ek het nie daardie gesprek met hom gehad nie, so ek spekuleer net,” sê Collins volgens stuff.co.nz. – Sportredaksie
Meer oor: Warren Gatland | Steve Hansen | All Blacks | Nieu-Seeland | Rugby
Hansen-hulle groet op hoë noot
Kiwi’s bekyk 26 breiers vir All Black-pos
Nuwe ‘sentrum’ kan dalk permanent help teen korrupsie
Ramaphosa stuur 2 gesante na Zimbabwe
Kragproppe verander weer – wat jy moet weet
DAG 133: 306 sterftes, 8 307 nuwe infeksies in SA
Kyk: Man doodgeskiet, winkels in Dullstroom geplunder
Ma (77) gaan soek hulp ná aanvallers seun doodskiet
‘Skiet my as julle wil,’ sê 98-jarige ouma in plaasaanval